АҞӘА, ԥхынҷкәын 27 – Sputnik, Бадри Есиава. МГИМО азы аԥышәарақәа 2018 шықәса инаркны ААУ аҟны ирыдыркылалоит иҳәеит Аԥсны Адәныҟатәи аусқәа рминистр Даур Ақаҩба апресс-конференциаҟны.
"Есышықәса ҳара иаҳзаарышьҭуеит МГИМО аҭаларазы алимитқәа. Алеко Гәарамиеи ҳареи ҳаицәажәарала МГИМО азы аԥышәарақәа 2018 шықәса инаркны ААУ аҟны ирыдыркылалоит. Уаанӡа аԥышәарақәа ҳадаҳкылон Адәныҟатәи аусқәа рминистрраҟны", — иҳәеит Ақаҩба.
Иара иазгәеиҭеит Адәныҟатәи аусқәа рминистррахь иаарышьҭуаз алимитқәа уажәшьҭарнахыс ААУ ахь ишынашьҭхало.
Иахьатәи аамҭазы аԥснытәи 55-ҩык астудентцәа МГИМО аҟны аҵара иҭоуп.